stanford-oval/wikipedia huggingface dataset:
Sars (täsmennyssivu)
Lyhenteenä

SARS, Severe Acute Respiratory Syndrome, hengitystieinfektio, vuonna 2003 alkanut epidemia
SARS-CoV-2, vuonna 2020 alkaneen koronapandemian (Covid-19) aiheuttanut virus
Sukunimenä

Georg Ossian Sars (1837–1927), norjalainen meribiologi
Paikannimenä

Sars, Tjuin sivujoki Venäjällä
Sars, taajama ja kaupunkikunta Permin aluepiirissä Sars-joen varrella Venäjällä
Sars-et-Rosières, kunta Nordin departementissa Ranskassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sars”, voi hakea sivunnimihaulla, laajalla sivunnimihaulla tai tekstihaulla.
Sanna Kurki-Suonio

Sanna Kurki-Suonio on suomalainen muusikko, joka on toiminut laulajana, säveltäjänä ja sovittajana että opettajana Euroopan eri maissa, Yhdysvalloissa ja Australiassa. Kurki-Suonio on pyrkinyt töissään laajentamaan kuvaa suomalaisesta kansanlaulusta monipuoliseksi, tunneilmaisultaan ja äänenkäytöltään laaja-alaiseksi osaksi maailman musiikkikulttuurien kirjoa.[lähde? ]
Kurki-Suonio on laulanut muun muassa seuraavissa kokoonpanoissa: Hedningarna (vuosina 1990–1999); Duo Sanna Kurki-Suonio & Magnus Stinnerbom (vuosina 1999– 2002); Duo Sanna Kurki-Suonio & Riitta Huttunen; Sanna Kurki-Suonio Trio; Sanna Kurki-Suonion Kuolematon Erikoissysteemi; SANS. Lisäksi hän on ollut vierailijana muun muassa yhtyeissä Salamakannel sekä Transjoik.
Kurki-Suonio on tehnyt yhteistyötä niin suomalaisen kansanmusiikin- kuin rock- ja nykymusiikin tekijöiden kanssa. Vuonna 2008 hän lauloi itselleen sävelletyn roolin kahdessa oopperassa: Jovanka Trbojevicin The Heart in the Plastic Bag sekä Veli-Matti Puumalan Anna Liisa (Husso). Lisäksi hän on kantaesittänyt lukuisia Pekka Jalkasen teoksia, kuten Gilgamesh-eepokseen perustuvan Yrtti konserttikanteleelle ja etnsomezzosopraanolle vuonna 2000. Vuonna 1999 hän sävelsi ja esitti Kalevala 150 vuotta -juhlakonsertin tilausteoksen Taivaantakoja yhdessä A. W. Yrjänän kanssa. Teoksen orkestroi Henrik Otto Donner.
Sanna Kurki-Suonion taiteellinen tohtorintutkinto "Laulajan hiljainen haltioituminen" tarkastettiin 9.5.2009.
Julkaisuja

SANS: Kulku. CV2018. 2018
Veli-Matti Puumala: Anna Liisa. ODE12542D. 2015
Sanna Kurki-Suonion Kuolematon Erikoissysteemi. ZENCD 2161, WP 87304. 2015
SANS: SANS Live. CV2014. 2014
Andrew Cronshaw: The Unbroken Surface of Snow. CV2009. 2009
Sanna Kurki-Suonio: Huria, ZENCD 2115. 2007
Duo Sanna Kurki-Suonio & Riitta Huttunen: Kainuu, ZENCD 2094.2004
Frode Fjellheim: Aejlies Gaaltije, VUCD 801.2004
Merja Ikkelän sävellyslevy: Puuvärejä. 2004
Tapiolan kamarikuoro: Salvat, NCD 18. 2001
Transjoik: Meavraa, 8573–85273-2. 2001
Pekka Lehti: Outo voima, AICD 001. 2000
Hannu Saha: Mahla, KICD 72. 2000
Scandinavia polskas, Joiks, Accordions and Fiddles, RGNET 1051. 2000
Nordic Roots 2, NSD 6040. 1999
Brian Scott Bennet: Trans World Music. 1999
Hedningarna: Karelia Visa, SRSCD 4744. 1999
Sanna Kurki-Suonio: MUSTA, GAR 24. 1998
Itämeren tytär-kuoro: Valkeat yöt, IMTCD 398.1998
Ismo Alanko: Pulu, POKOCD 210. 1998
XL: Jukola, PELPCD 10. 1998
Hannu Ilmolahti: Suomalaisia kansanlauluja, MMN-MORE-2. 1996
Tellu: Suden aika, KICD 75. 1996
Mikko Perkoila: Rakkain?, OMCD 75. 1996
Hedningarna: Trä, SRSCD 4721. 1994
Andrew Cronshaw: The Language of Snakes, SPDCD 493. 1993
Tulikulkku Musiikkia menneessä ja nyt, KICD 30. 1993
Itä-Helsingin musiikkiopiston kuoro: Runo Northern Lights, IKCD 493.1993
Hedningarna: Kaksi, SRSCD 4717. 1992
Soolojen yö, KICD 26. 1992
Salamakannel: Koivunrunkorakkautta, OMCD 25. 1992
Popsi popsi porkkanaa, Fazer Finnlevy. 1979
Palkintoja ja muita huomionosoituksia muun muassa:
Joensuu-palkinto v. 2008
Etno Emma Sanna Kurki-Suonio Trion albumille Huria v. 2008
Kalevalaisten naisten joka viides vuosi jaettava Elsa Heporauta-palkinto Suomalais-kansallisen kulttuurin kehittämisestä v. 2005
Spellemansprisen Norjassa  Frode Fjellheimin Aejlies Gaaltije- levylle v. 2005
Emma- ehdokkuus Suomessa ilmestyneen soololevyn Musta johdosta (paras naisartistitulokas) v. 1998
Grammy- ehdokkuus Ruotsissa Hedningarna -yhtyeelle v. 1994 (paras yhtye)
Grammy- palkinto Hedningarna – yhtyeelle v. 1992 (paras kansanmusiikkilevy)
Aiheesta muualla

Verkkosivut.
Sanna Kurki-Suonio Sibelius-Akatemian vanhoilla sivuilla.
Marjo Jääskä: Musta. Suomen kansanmusiikkiliitto 1998.
Mikko Metsämäki: Nainen ja ääni. Ylioppilaslehti 16/1999.
Kimmo Nevalainen: Kainuusta kajahtaa, taas. Karjalainen 8.11.2007.
Pirkko Kotirinta: Huria. Helsingin Sanomat 10.11.2007.
Pauli Kallio: Huria. Soundi 1/2008.
Sara Kärpänen: Kiireinen kansanmuusikko haaveilee mummoudesta. Joensuun ylioppilaslehti 26.3.2008.
Bigelow Expandable Activity Module

Bigelow Expandable Activity Module (BEAM) on Bigelow Aerospacen kehittämä kokeellinen kokoonpuhallettava avaruusasemamoduuli. Se laukaistiin avaruuteen 10. huhtikuuta 2016. 16. huhtikuuta se kiinnitettiin Kansainväliseen avaruusasemaan. Paineistus ja laajentaminen suoritettiin 25. toukokuuta.
Kokeellista moduulia käytetään vain testausluontoisesti eli se ei ole osa pysyvää oleskelutilavuutta.
Pehmeäseinäinen moduuli on massaltaan noin 1,4 tonnia, 4 metriä pitkä ja 3,2 metriä halkaisijaltaan.
BEAM kokoontaitettuna.
Koemalli täysikokoneisena.
BEAM:in asentamista paikoilleen.
Kokoonpuhalluksen vaiheita.
Astronautti Jeff Williams BEAM:in sisällä.
Aiheesta muualla

Kuvia tai muita tiedostoja aiheesta Bigelow Expandable Activity Module Wikimedia Commonsissa
Kansainvälinen avaruusasema (ISS)()
Asafa Powell

| Mitalit | Mitalit | Mitalit |  |
| --- | --- | --- | --- |
|  Keltapaitainen Powell vuoden 2007 MM-kisojen alkuerissä |  Keltapaitainen Powell vuoden 2007 MM-kisojen alkuerissä |  Keltapaitainen Powell vuoden 2007 MM-kisojen alkuerissä |  |
Maa:   Jamaika
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Peking 2008 | 4 × 100 metrin viesti |  |
|  Kultaa | Rio 2016 | 4 × 100 metrin viesti |  |
| MM-kilpailut  | MM-kilpailut  | MM-kilpailut  |  |
|  Kultaa | Berliini 2009 | 4 × 100 metrin viesti |  |
|  Kultaa | Peking 2015 | 4 x 100 metrin viesti |  |
|  Hopeaa | Osaka 2007 | 4 × 100 metrin viesti |  |
|  Pronssia | Osaka 2007 | 100 metriä |  |
|  Pronssia | Berliini 2009 | 100 metriä |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Hopeaa | Portland 2016 | 60 metriä |  |
Asafa Powell
Asafa Powell (s. 23. marraskuuta 1982 Saint Catherine) on jamaikalainen pikajuoksija. Hän on 100 metrin juoksussa kaikkien aikojen tilastossa neljäntenä ajallaan 9,72 s, jonka hän juoksi syyskuussa 2008. Powell valittiin vuonna 2006 IAAF:n vuoden miesyleisurheilijaksi.
Parhaat tulokset vuosittain > 100 m

| Vuosi | Tulos | Tuuli | Paikka | Päivämäärä |
| --- | --- | --- | --- | --- |
| 2002 | 10,12 | +1,3 | Rovereto | 26. elokuuta 2002 |
| 2003 | 10,02 | +0,8 | Bryssel | 5. syyskuuta 2003 |
| 2004 | 9,87 | +0,2 | Bryssel | 3. syyskuuta 2004 |
| 2005 | 9,77 | +1,6 | Ateena | 14. kesäkuuta 2005 |
| 2006 | 9,77 | +1,5 | Gateshead | 11. kesäkuuta 2006 |
| 2006 | 9,77 | +1,0 | Zürich | 18. elokuuta 2006 |
| 2007 | 9,74 | +1,7 | Rieti | 9. syyskuuta 2007 |
| 2008 | 9,72 | +0,2 | Lausanne | 2. syyskuuta 2008 |
| 2009 | 9,82 | +1,4 | Szczecin | 15. syyskuuta 2009 |
| 2010 | 9,82 | +0,6 | Rooma | 10. kesäkuuta 2010 |
| 2011 | 9,78 | +1,0 | Lausanne | 30. kesäkuuta 2011 |
| 2012 | 9,85 | +0,6 | Oslo | 7. kesäkuuta 2012 |
| 2013 | 10,02 | +1,0 | Kingston | 20. kesäkuuta 2013 |
| 2014 | 9,87 | +1,6 | Austin | 23. elokuuta 2014 |
| 2015 | 9,81 | +1,3 | Saint-Denis | 4. heinäkuuta 2015 |
| 2016 | 9,92 | +1,9 | Székesfehérvár | 18. heinäkuuta 2016 |
| 2017 | 10,08 | –1,2 | Doha | 5. toukokuuta 2017 |
| 2018 | 10,24 | –0,1 | Chorzów | 22. elokuuta 2018 |
| 2019 | 10,02 | +1,9 | Leverkusen | 24. heinäkuuta 2019 |
Parhaat tulokset vuosittain > 200 m

| Vuosi | Tulos | Tuuli | Paikka | Päivämäärä |
| --- | --- | --- | --- | --- |
| 2002 | 20,48 | +0,4 | Rieti | 9. syyskuuta 2002 |
| 2004 | 20,06 | +0,7 | Monaco | 19. syyskuuta 2004 |
| 2006 | 19,90 | +1,3 | Kingston | 25. kesäkuuta 2006 |
| 2007 | 20,00 | –0,3 | Shanghai | 28. syyskuuta 2007 |
| 2010 | 19,97 | ±0,0 | Kingston | 27. kesäkuuta 2010 |
| 2011 | 20,55 | +0,5 | Kingston | 16. huhtikuuta 2011 |
| 2016 | 20,45 | +0,9 | Kingston | 7. toukokuuta 2016 |
Saavutukset > 60 m

| Kilpailu | Sijoitus | Paikka | Päivämäärä |
| --- | --- | --- | --- |
| Yleisurheilun sisäratojen maailmanmestaruuskilpailut 2016 | 2. | Portland | 18. maaliskuuta 2016 |
Saavutukset > 100 m

| Kilpailu | Sijoitus | Paikka | Päivämäärä |
| --- | --- | --- | --- |
| IAAF:n yleisurheilufinaali 2003 | 7. | Monaco | 13. syyskuuta 2003 |
| Kesäolympialaiset 2004 | 5. | Ateena | 22. elokuuta 2004 |
| IAAF:n yleisurheilufinaali 2004 | 1. | Monaco | 18. syyskuuta 2004 |
| Kansainyhteisön kisat 2006 | 1. | Melbourne | 20. maaliskuuta 2006 |
| IAAF:n yleisurheilufinaali 2006 | 1. | Stuttgart | 9. syyskuuta 2006 |
| Yleisurheilun maailmanmestaruuskilpailut 2007 | 3. | Osaka | 26. elokuuta 2007 |
| IAAF:n yleisurheilufinaali 2007 | 1. | Stuttgart | 22. syyskuuta 2007 |
| Kesäolympialaiset 2008 | 5. | Peking | 16. elokuuta 2008 |
| IAAF:n yleisurheilufinaali 2008 | 1. | Stuttgart | 13. syyskuuta 2008 |
| Yleisurheilun maailmanmestaruuskilpailut 2009 | 3. |  Berliini  | 16. elokuuta 2009 |
| IAAF:n yleisurheilufinaali 2009 | 2. | Thessaloniki | 12. syyskuuta 2009 |
| Kesäolympialaiset 2012 | 8. | Lontoo | 5. elokuuta 2012 |
| Yleisurheilun maailmanmestaruuskilpailut 2015 | 7. | Peking | 23. elokuuta 2015 |
Saavutukset > 200 m

| Kilpailu | Sijoitus | Paikka | Päivämäärä |
| --- | --- | --- | --- |
| IAAF:n yleisurheilufinaali 2004 | 1. | Monaco | 19. syyskuuta 2004 |
Perhe

Powellin perhe on kohdannut monta traagista tapahtumaa. Asafan viidestä veljestä kaksi on kuollut traagisesti. Michael Powell murhattiin taksiin New Yorkissa ja amerikkalaista jalkapalloa pelannut Vaughan Powell kuoli kesken jalkapallo-ottelun Georgiassa. Lisäksi pastori-isä Michael Powellia on ammuttu leukaan ryöstöyrityksessä Jamaikalla.
Benner & Benner

| Benner & Benner |
| --- | --- |
Tyyli:  draama
Pääosissa:  Milka Ahlroth
Alkuperämaa:  Suomi
Verkko:  MTV3
Esitetty:  15. lokakuuta 2001 – 18. helmikuuta 2002
Tuotantokausia:  1
Jaksoja:  18
Aiheesta muualla
IMDb 
Benner & Benner on Helsinkiin sijoittuva suomalainen lakimiessarja, jota tehtiin yhteensä 18 jaksoa vuonna 2001. Sarjaa esitettiin MTV3-kanavalla. Sarjan käsikirjoittivat Kirsti ja Katri Manninen.
Pääosan esittäjä Milka Ahlroth esitti Silja Benneriä, tiukkaa asianajajaa joka tasapainoilee hoitaessaan rapistuvaa avioliittoaan sekä mitä erinäisimpiä oikeustapauksia. Ohjelmassa oli myös yliluonnollinen puolensa: Kristo Salmisen esittämä lakitoimiston siivooja Rafael Mustavuori rakastui sarjan aikana Siljaan ja osoittautui myöhemmin enkeliksi. Ohjelma keräsi luonteensa vuoksi sekä kiitosta että kritiikkiä.
Benner & Benner sai vuonna 2002 televisio- ja radioalan koulutusrahasto Kouran palkintojenjaossa fiktiosarjan kunniamaininnan.
San Clemente

Satelliittikuva San Clementen saaresta
| --- | --- |
Sijainti:  Los Angeles, Kalifornia Yhdysvallat
Saariryhmä:  Kanaalisaaret
Korkein kohta:  599 m
Pinta-ala:  147,6 km²
muokkaa - muokkaa wikitekstiä - muokkaa Wikidataa
San Clemente on saari Kaliforniassa sijaitsevien Kanaalisaarten saaristossa ja se on saariston eteläisin saari. Saaren pituus on noin 39 km ja leveimmältä kohdaltaan se on noin 8,3 km. Saaren kokonaispinta-ala on 147,6 km2.
San Clementen saari on vulkaanista alkuperää ja saaren kallioperä on noin viisi miljoonaa vuotta vanhaa. Saaren pohjoispuoli nousee merestä jyrkkänä seinämänä, kun taas etelänpuoleinen ranta on selvästi loivempi ja kivikkoinen. Saaren korkein kohta on Thirst-vuori, joka kohoaa noin 600 metriä merenpinnan yläpuolelle. Saaren ilmasto on pakkaseton ja melko kuiva; saaren sadanta on alle 150 mm vuodessa.
Yhdysvaltojen laivasto hankki saaren itselleen vuonna 1934, ja saarella on toiminut erilaisia laivaston toimintoja. Saari on toiminut muun muassa laivaston harjoituspaikkana.
Aiheesta muualla

Kuvia tai muita tiedostoja aiheesta San Clemente Wikimedia Commonsissa
Bennet (ruotsalainen aatelissuku)

Vapaaherrallisen Bennet-suvun vaakuna
Bennet on Ruotsin ritarihuoneeseen kirjoitettu aatelissuku numero 831 ja vapaaherrallinen suku numero 154. Suku on lähtöisin Skotlannista, missä William Bennet toimi kuningas Jaakko I:n ministerinä. Hänen poikansa James (Jacob) muutti Ruotsiin, missä kohosi Turun läänin ratsuväen majuriksi ja aateloitiin vuonna 1675.
 Hänen poikansa kenraalimajuri Wilhelm Bennet korotettiin vapaaherraksi vuonna 1719. Hänen mainitaan olleen kuningas Kaarle XII:n urheimpia sotureita. Hän myös toimi Malmön komendanttina.
Saturninen mitta

Saturninen mitta eli saturnolainen säe (lat. versus Saturnius) on muinaisitalialainen runomitta, jonka muotoseikat ovat nykyään tuntemattomia. Vain 132 kiistatonta jaetta on säilynyt saturnisella mitalla. Lisäksi 95 jaetta tai osaa on säilynyt lainauksina myöhemmissä kieliopillisissa kirjoituksissa ja 37 jaetta hauta- tai omistuskirjoituksissa. Pääosa saturnisella mitalla tehdyistä jakeista löytyy Livius Andronicuksen käännöksestä Homeroksen Odysseiasta ja Naeviuksen runoeepoksesta Bellum Poenicum. Molemmat teokset ovat 200-luvulta eaa.
Mitta oli jo 200-luvulla eaa. häviämäisillään ja se unohdettiin lopullisesti klassisen latinan aikana, kun heksametri ja muut kreikkalaiset runomitat korvasivat sen.
Seppo Keskiruokanen

Seppo Mikael Keskiruokanen, aikaisemmin Keski-Ruokanen (s. 6. marraskuuta 1951 Rovaniemi) oli Riihimäen kaupunginjohtaja vuodesta 2000 vuoden 2016 marraskuuhun, jolloin hän jäi eläkkeelle.
Keskiruokanen oli Espoon kaupungin suunnitteluinsinööri vuosina 1975–1983, Kouvolan apulaiskaupungininsinööri vuosina 1983 ja 1984 ja Riihimäen apulaiskaupunginjohtaja vuosina 1984–2000. Hän oli Teknillisen korkeakoulun erikoisopettaja vuosina 1989–1991. Koulutukseltaan Keskiruokanen on tekniikan tohtori. Vuodesta 1992 hän on ollut dosentti. Vuonna 2007 hän kieltäytyi, kun häntä pyydettiin hakemaan Hyvinkään kaupunginjohtajan virkaa. Keskiruokanen (silloin vielä Keski-Ruokanen) pääsi ylioppilaaksi Rovaniemen yhteislyseosta vuonna 1970. Hän on ollut naimisissa vuodesta 1977 lähtien Marjatta Anneli Pullin kanssa, heillä on vuonna 1991 syntynyt poika.
San Cibrao de Lasin linnavuori

San Cibrao de Lasin linnavuori on arkeologinen kohde Espanjan Galiciassa. Se ei ole ollut yksittäinen linna vaan kokonainen linnoitettu kaupunki. Paikka on ollut asuttuna noin 200-luvulta eaa. 200-luvulle jaa., ja se kukoisti ensimmäisellä vuosisadalla eli samaan aikaan kun roomalaiset hallitsivat Galiciaa.
Raunio sijaitsee 473 metriä korkealla kukkulalla ja kattaa 384 metriä pitkän ja 314 metriä leveän alueen. Toisin kuin muissa alueen linnavuorissa, rakennuksissa on paljon suoria seiniä ja vähemmän pyöreitä muotoja.
Aiheesta muualla

Kuvia tai muita tiedostoja aiheesta San Cibrao de Lasin linnavuori Wikimedia Commonsissa
http://cultura.xunta.es/es/nova/2709
Benmont Tench

Benmont Tench
Benjamin Montmorency Tench (s. 7. syyskuuta 1953 Gainesville, Florida) on yhdysvaltalainen kosketinsoittaja. Hänet tunnetaan parhaiten yhteistyöstään Tom Pettyn kanssa.
Tench syntyi Gainesvillessä ja aloitti pianonsoiton lapsena. Hän tutustui Tom Pettyyn 11-vuotiaana. Myöhemmin Tench liittyi Pettyn Mudcrutch-yhtyeeseen. Vuonna 1975 hän oli yksi Tom Petty & the Heartbreakersin perustajajäsenistä.
Tench on toiminut sessiomuusikkona muun muassa Johnny Cashin, Sam Phillipsin, Bob Dylanin ja Rolling Stonesin levyillä. Hän on myös kirjoittanut lauluja muille artisteille, kuten Never Be Youn Rosanne Cashille. Tench on saanut kaksi ASCAP-laulunkirjoituspalkintoa: vuonna 1995 Stay Foreverista (esitti Hal Ketchum) ja vuonna 2001 Unbreakable Heartista (esitti Carlene Carter).
Avain kuuluu vain sinulle

| Avain kuuluu vain sinulle> Ключ без права передачи |
| --- | --- |

Ohjaaja:  Dinara Asanova
Käsikirjoittaja:  Georgi Polonski
Säveltäjä:   Jevgeni Krylatov  Bulat Okudžava 
Kuvaaja:   Juri Veksler  Dmitri Dolinin 
Leikkaaja:  Galina Subajeva
Lavastaja:  Vladimir Svetozarov
Valmistustiedot
Valmistusmaa:  Neuvostoliitto
Tuotantoyhtiö:  Lenfilm
Ensi-ilta:  1976
Kesto:  99 minuuttia
Alkuperäiskieli:  venäjä
Aiheesta muualla
IMDb 
Elonet
AllMovie
Infobox OKNimi-testi OK: 
Avain kuuluu vain sinulle (Kljutš bez prava peredatši) on Dinara Asanovan ohjaama neuvostoliittolainen koulumaailmaan sijoittuva draamaelokuva, jonka on käsikirjoittanut Georgi Polonski.
Juoni

Armeijasta eläköitynyt upseeri Kirill Aleksejevitsh saa paikan koulun rehtorina, mutta joutuu vaikeuksiin sotilasyhteisöä kaoottisemmassa työympäristössä. Hän joutuu vastakkain erityisesti oppilaiden suosikin, kirjallisuutta opettavan viisaan ja ymmärtäväisen Marinan kanssa.
Rooleissa

| 0 | 1 | 2 |
| --- | --- | --- |
|  Jelena Proklova  | … |  Marina Maksimovna   |
|  Aleksei Petrenko  | … |  Kirill Aleksejevitš   |
|  Lidija Fedosejeva-Šukšina  | … |  Emma Pavlovna   |
|  Ljubov Malinovskaja  | … |  Olga Denisovna   |
|  Zinovi Gerdt  | … |  Oleg Grigorjevitš   |
|  Jekaterina Vasiljeva  | … |  Bajuškina   |
|  Marina Levtova  | … |  Julja   |
|  Jelena Tsyplakova  | … |  Tanja   |
|  Andrei Lavrikov  | … |  Andrei   |
|  Kostja Nikolajev  | … |  Aleša   |
|  Saša Bogdanov  | … |  Saša   |
San Carlos de Bariloche

| San Carlos de Bariloche |
| --- | --- |
 Barilochen virastotalo
 San Carlos de Bariloche
 Koordinaatit: 41°09′S, 71°18′W 
Valtio:  Argentiina
maakunta:  Río Negro
Perustamisvuosi:  1902
Infobox OKVirheellinen NIMI-arvo: 
San Carlos de Bariloche on kaupunki Argentiinan järvialueella Patagonian pohjoisosassa Río Negron maakunnassa lähellä Chilen rajaa.  Kaupungista käytetään usein lyhennettyä nimeä Bariloche. Kaupunki on vilkas retkeilykeskus. Se sijaitsee Nahuel Huapin kansallispuiston läheisyydessä Nahuel Huapi-järven rannalla. 19 kilometrin päästä kaupungista on Cerro Catedral-vuori laskettelukeskuksineen. Laskettelukeskuksessa on 120 kilometriä rinteitä sekä 39 hissiä.
Panoraamakuva Cerro Catedralilta Nahuel Huapi-järvelle
Aiheesta muualla

Kuvia tai muita tiedostoja aiheesta San Carlos de Bariloche Wikimedia Commonsissa
Benn Harradine

| Mitalit> Maa:   Australia.Miesten yleisurheilu.Kansainyhteisön kisat  | Mitalit> Maa:   Australia.Miesten yleisurheilu.Kansainyhteisön kisat  | Mitalit> Maa:   Australia.Miesten yleisurheilu.Kansainyhteisön kisat  | Maa:   Australia> Miesten yleisurheilu. |
| --- | --- | --- | --- |
|  Kultaa | New Delhi 2010 | kiekonheitto |  |
Benn Harradine (s. 14. lokakuuta 1982, Newcastle) on australialainen kiekonheittäjä. Hän pitää hallussaan kiekonheiton Australian ennätystä tuloksella 68,20m.
Harradine sijoittui kahdeksanneksi Melbournen Kansainyhteisön kisoissa 2006. Hän karsiutui loppukilpailusta Pekingin olympialaisissa 2008 ja Berliinin MM-kilpailuissa 2009. Hän voitti kultaa Kansainyhteisön kisoissa New Delhissä 2010 tuloksella 65,45 ja sijoittui samana vuonna toiseksi maanosien cupissa Splitissä. Daegun MM-kilpailuissa 2011 hän oli viides tuloksella 64,77. Hän sijoittui vuoden 2012 Lontoon kesäolympialaisten kiekonheitossa yhdeksänneksi. Moskovan MM-kilpailuissa 2013 hän karsiutui loppukilpailusta.
Harradine sijoittui neljänneksi Glasgow'n Kansainyhteisön kisoissa 2014. Pekingin MM-kilpailuissa 2015 hän oli kymmenes. Hän karsiutui loppukilpailusta Rio de Janeiron olympialaisissa 2016 ja Lontoon MM-kilpailuissa 2017.
Harradine on voittanut kiekonheiton Australian-mestaruuden 2007, 2008, 2010, 2011, 2012 ja 20142.
Seppo Keskinarkaus

| Mitalit> Maa:   Suomi.Miesten suunnistus.MM-kilpailut  | Mitalit> Maa:   Suomi.Miesten suunnistus.MM-kilpailut  | Mitalit> Maa:   Suomi.Miesten suunnistus.MM-kilpailut  | Maa:   Suomi> Miesten suunnistus. |
| --- | --- | --- | --- |
|  Hopeaa | Tampere 1979 | viesti |  |
Seppo Mikael Keskinarkaus (s. 29. syyskuuta 1949 Rovaniemi) on suomalainen suunnistaja ja viestisuunnistuksen MM-mitalisti. Seuratasolla hän edusti Ounasvaaran Hiihtoseuraa.
Tampereen MM-kilpailuissa 1979 Keskinarkaus voitti viestihopeaa ja sijoittui henkilökohtaisessa kilpailussa 11:nneksi. Viestissä hän suunnisti avausosuuden Hannu Kottosen, Risto Nuuroksen, Ari Anjalan suunnistaessa muut osuudet.
Blow (kappale)

| ”Blow” Kesha |
| --- | --- | --- |

Singlen tiedot
 Albumilta: Cannibal
 Äänitetty : 2010
 Julkaistu: 8. Helmikuuta 2011
 Formaatti: CD single, digitaalinen lataus
 Tuottaja(t): Dr. Luke, Max Martin, Benny Blanco, Kool Kojak
 Tyylilaji: dance-pop, electropop
 Kesto: 03.40
 Levy-yhtiö: RCA Records
Keshan muut singlet
| ”We R Who We R” 2010 | ”Blow” 2011 | ”Die Young” 2012 |
Musiikkinäyte
Äänitiedostojen kuunteluohjeet
"Blow" on Keshan toinen single hänen vuonna 2010 julkaistulta EP:ltä, Cannibal. Blow sijoittui mm. Yhdysvalloissa sijalle seitsemän, joka oli kappaleen paras sijoitus. Kappaleen musiikkivideo julkaistiin helmikuun 25. päivä. Musiikkivideon ohjasi Chris Marrs Piliero.
Avainkanava

| Avainkanava |
| --- | --- |

Lähetykset alkoivat:  Huhtikuu 2006
Lähetykset loppuivat:  Elokuu 2009
Omistaja:  Tampereen Tietoverkko
Tunnuslause:  "Avaa uusia elämyksiä asumiseen"
Maa:   Suomi
Näkyvyysalue:  Espoo, Hausjärvi, Helsinki, Inkoo, Janakkala, Joensuu, Jyväskylä, Järvenpää, Kerava, Kirkkonummi, Loppi, Muurame, Nurmijärvi, Riihimäki, Sipoo, Tuusula, Vantaa, Hämeenkyrö, Kangasala, Lempäälä, Nokia, Orivesi, Pirkkala, Sahalahti, Tampere, Ylöjärvi, Forssa, Vammala
Pääkonttori:  Tampere
Kotisivu:  www.avainkanava.fi
Saatavuus
Kaapeliverkko
Digitaalinen:  Kanava 123
Analoginen:  S16
Infobox OKNimi-testi OK: 
Avainkanava oli suomalainen, kaapeliverkossa toimiva, maksuton televisiokanava. Avainkanavan kaapelioperaattoritoiminnoista ja lähetystekniikasta vastasi Tampereen Tietoverkko. Kanava aloitti Tampereella huhtikuussa 2006 ja lopetti lähetyksensä elokuussa vuonna 2009.
Ohjelmisto

Avainkanavan ohjelmisto oli keskittynyt asumiseen, rakentamiseen ja kiinteistökauppoihin ja keskusteluohjelmiin.
Avainkanavalla esitettiin myös Tampereen ev.lut. seurakuntayhtymän tuottamia ajankohtaisia ohjelmia vuonna 2008.
Ohjelmistoa vuonna 2007:
Kolin messut
Asu ihmisiksi
Ruutukaava
Hartiapankki
Lastenhuone
Messumakasiini
Näkyvyysalue

Kanava näkyi Pirkanmaalla Tampereen Tietoverkon verkossa, digitaalisena Elisan verkoissa pääkaupunkiseudulla, Riihimäellä, Jyväskylässä ja Joensuussa ja ESP:n verkossa Vammalassa. Avainkanava poistui FSP:n verkosta Forssassa 31. elokuuta 2009. Avainkanava tavoitti yhteensä noin 250 000 kaapelitaloudessa.
Saturnilianismi

Saturnilianismi oli gnostilaisuuden lahko Syyriassa. 100-luvun puolivälissä vaikuttanut Saturninus (eli Satornilus) tähdensi ankaraa askeesia ja pidättymistä sukupuolielämästä. Hänen mukaansa tuntematon Isä loi enkelten valtakunnan, seitsemän enkeliä loi ihmisen ja maailman. Suunnan päätuntomerkkejä on vegetarismi. Enkratismi juontanee juurensa saturnilianismista.[lähde? ]
Aiheesta muualla

Saturninus, Sacred Texts (englanniksi)
Baoruco

| Baoruco |
| --- | --- |

 Provinssin sijainti Dominikaanisessa tasavallassa
Valtio:  Dominikaaninen tasavalta
Kuntia:  5
Hallinto:  
 – hallinnollinen keskus:  Neiba
Pinta-ala:  1 285 km²
Väkiluku (2010):  97 313
 – väestötiheys:  75,7 as./km²
Lyhenteet:  
 – ISO 3166:  DO-03
Baoruco (myös Bahoruco) on provinssi Dominikaanisessa tasavallassa. Siellä on 97 313 asukasta (vuonna 2010) ja sen pinta-ala on 1 285 neliökilometriä. Provinssin pääkaupunki on Neiba.
Baorucon provinssi on jaettu viiteen kuntaan. Vuonna 1952 siitä lohkaistiin Independencian provinssi.